Batalio di Boquerón

La batalio di Boquerón esis l'unesma batalio di la milito di Chaco, inter Bolivia e Paraguay. Ol eventis de la 9ma til 29ma di septembro 1932 proxim fuorto Boquerón, en cirklatra zono longa de 10 til 11 kilometri, iranta de fuorto Ramírez til fuorto Yujra. Ol finis per vinko da Paraguayan armeo, qua rikaptis la fuorto e kaptis Boliviana soldati interne ol, e samatempe kaptis vicina fuorti e koaktis Boliviana trupi qui probis suportar soldati Boliviana interne fuorto Boquerón, retretar vers fuorto Arce.

Las perdaji di soldati por amba flanki esis granda. Paraguayana mayoro Antonio E. González, e Boliviana historiisto Querejazú Calvo koincidis mencionar ke 1000 Boliviani mortis, e ke 20 oficiri e 446 soldati kaptesis. Altralatere, Paraguayan armeo havis 2000 mortinti dum tota monato septembro. Mazzacotte mencionas ke 24 oficiri e 820 soldati Boliviani kaptesis en la batalio di Boquerón, e 1000 plusa homi mortis. Lu mencionas 1513 Paraguayani mortinta, vundita o desaparinta por la periodo de junio til septembro. La medikaro di Paraguayan armeo mencionas 1890 soldati mortinta dum la sama periodo.

Kategorio:Batalii
Kategorio:Yari 1930a